Babelscape/SREDFM huggingface dataset:
Scream 2

Το Scream 2 είναι αμερικανική ταινία τρόμου παραγωγής 1997 σε σκηνοθεσία Γουές Κρέιβεν και σε σενάριο του Κέβιν Γουίλιαμσον. Πρωταγωνιστούν οι Νιβ Κάμπελ, Κόρτνεϊ Κοξ, Ντέιβιντ Αρκέτ, Τζέιμι Κένεντι και Λιβ Σράιμπερ. Το δεύτερο μέρος της επιτυχημένης σειράς ταινιών διαδραματίζεται δύο χρόνια μετά τα γεγονότα του πρώτου "Scream" και ακολουθεί το χαρακτήρα της Σίντνεη Πρέσκοτ, τώρα φοιτήτρια στο κολέγιο Γουίντσορ, όπου θα βρεθεί πάλι αντιμέτωπη με έναν νέο δολοφόνο, ο οποίος μιμείται τους φόνους της πρώτης ταινίας. Το "Scream 2", όπως ο προκάτοχός του, συνδυάζει με έξυπνο τρόπο, τον απλό τρόμο με εμπνευσμένους διαλόγους, σατιρίζοντας ταυτόχρονα τα κλισέ του τρόμου και ειδικά σε αυτήν την περίπτωση τις συνέχειες σλάσερ ταινιών.

H Dimension Films προχώρησε στην παραγωγή του "Scream 2" ενώ το "Scream" παιζόταν ακόμα στους κινηματογράφους, με το αρχικό καστ να επαναλαμβάνει τους ρόλους τους, τον Κρέιβεν στη σκηνοθεσία, τον Γουίλιαμσον στο σενάριο και τον Μάρκο Μπελτράμι στη μουσική. Η ταινία αντιμετώπισε σοβαρά προβλήματα κατά τη διάρκεια των γυρισμάτων με πληροφορίες της πλοκής και της ταυτότητας των δολοφόνων να διαρρέουν στο ίντερνετ. Σε συνδυασμό με το γρήγορο χρονοδιάγραμμα της παραγωγής, το σενάριο υπέστη αρκετές αλλαγές, συχνά με σελίδες να ολοκληρώνονται την ημέρα των γυρισμάτων. Παρ' όλα αυτά το "Scream 2" κυκλοφόρησε στους κινηματογράφους στις 12 Δεκεμβρίου 1997, απέσπασε πολύ καλές κριτικές ενώ κινήθηκε εξίσου εντυπωσιακά στο box office με 172 εκατομμύρια δολάρια παγκοσμίως. Έλαβε πολλά βραβεία και υποψηφιότητες ενώ αρκετή μερίδα των κριτικών θεωρούν το "Scream 2" καλύτερο από το πρωτότυπο.

Την ταινία ακολούθησαν τρεις συνέχειες, το "Scream 3" το 2000, "Scream 4" το 2011 και το "Scream" το 2022.
Χουάν Ντε Βαλντές Λεάλ

Ο Χουάν Ντε Βαλντές Λεάλ (ισπανικά: "Juan de Valdés Leal", 4 Μαΐου 1622 – 15 Οκτωβρίου 1690) ήταν Ισπανός ζωγράφος, και χαράκτης της τεχνοτροπίας του Μπαρόκ. Έζησε και εργάστηκε στην πόλη της Σεβίλλης. Το έργο του χαρακτηρίζει η μακάβρια θεματολογία, η οποία και αποδίδεται με μεγάλη δραματικότητα. Αντανακλά έντονα το θρησκευτικό πνεύμα της Ισπανίας του 17ου αιώνα, το οποίο και ευφυώς υπογράμμισε με τη χρήση εξωτικών χρωμάτων, δραματικού φωτισμού και ζωηρής χρήσης του πινέλου.
Scream 3

Το Scream 3 είναι αμερικανική ταινία τρόμου παραγωγής 2000 σε σκηνοθεσία Γουές Κρέιβεν, σε σενάριο του Έρεν Κρούγκερ και πρωταγωνιστούν οι Νιβ Κάμπελ, Ντέιβιντ Αρκέτ και Κόρτνεϊ Κοξ Αρκέτ. Αποτελεί το τρίτο μέρος της σειράς ταινιών και αυτό που ολοκληρώνει την τριλογία. Το "Scream 3" διαδραματίζεται τρία χρόνια μετά τα γεγονότα που συνέβησαν στην προηγούμενη ταινία και ακολουθεί για μία ακόμα φορά τη Σίντνεη Πρέσκοτ, η οποία ζει απομονωμένη πλέον κάπου στην Καλιφόρνια. Η ζωή της όμως θα βρεθεί ξανά σε κίνδυνο όταν ένας νέος Ghostface ξεκινά μια νέα σειρά δολοφονιών σκοτώνοντας το καστ της ταινίας μέσα στην ταινία "Stab 3: Επιστροφή στο Γούντσμπορο" και αφήνοντας φωτογραφίες της μητέρας της σε κάθε σκηνή εγκλήματος. Για τρίτη φορά θα τη βοηθήσουν οι Ντιούι Ράιλι και Γκέιλ Γουέδερς, οι οποίοι εκτός των άλλων έχουν να ασχοληθούν και με την προσωπική τους σχέση. Όπως οι προηγούμενες ταινίες, το "Scream 3" συνδυάζει τον τρόμο και τη βία των ταινιών σλάσερ με την κωμωδία σε συνδυασμό με το μυστήριο και σατιρίζοντας τα κλισέ των τριλογιών. Στο "Scream 3", όμως, σε αντίθεση με τις προηγούμενες ταινίες της σειράς, δίνεται έντονη έμφαση στην κωμωδία με τα στοιχεία της βίας και του τρόμου να είναι αισθητά μειωμένα μετά από τη σφαγή που έγινε στο λύκειο Κολουμπαϊν.

Ο Κέβιν Γουίλιαμσον είχε ήδη γράψει δύο προσχέδια πέντε σελίδων για δύο πιθανές συνέχειες του "Scream". To αρχικό σενάριο του "Scream 3" αφορούσε την πλασματική ταινία "Stab", τα γυρίσματα της οποίας θα πραγματοποιούνταν στο Γούντσμπορο. Εξαιτίας όμως άλλων επαγγελματικών υποχρεώσεων, συμπεριλαμβανομένου και του σκηνοθετικού ντεμπούτου του Γουίλιαμσον με την ταινία "Πως Να Σκοτώσετε Τον Καθηγητή Σας" (Teaching Mrs. Tingle), του ήταν αδύνατο να γράψει ένα ολοκληρωμένο σενάριο για το "Scream 3". Έτσι το σενάριο ανέλαβε να γράψει ο Έρεν Κρούγκερ, σεναριογράφος των ταινιών "Ο Ύποπτος της Οδού Άρλινγκτον" (Arlington Road, 1999) και "Σήμα Κινδύνου" (Τhe Ring, 2002). O Kρούγκερ απέρριψε μεγάλο μέρος των σημειώσεων του Γουίλιαμσον και μετέφερε τη δράση στο Χόλιγουντ. Οι Γουές Κρέιβεν και Μάρκο Μπελτράμι επέστρεψαν στη σκηνοθεσία και μουσική αντίστοιχα. Η παραγωγή της ταινίας αντιμετώπισε προβλήματα με συχνές αλλαγές στο σενάριο καθώς και με το πρόγραμμα του κύριου καστ ηθοποιών. Το "Scream 3" κινήθηκε λιγότερο ικανοποιητικά, σε σχέση με τις δύο προηγούμενες ταινίες στο box office, φτάνοντας τα 161,8 εκατομμύρια δολάρια παγκοσμίως ενώ έλαβε κυρίως αρνητικά σχόλια από τους κριτικούς, με αρκετούς να σχολιάζουν ότι η ταινία είχε γίνει πια ό,τι το "Scream" αρχικά σατίριζε. Παρά όμως τη σημαντική αρνητική κριτική, το "Scream 3" έλαβε και κάποια καλά σχόλια με αρκετούς να κάνουν λόγο για το καλύτερο τέλος στην "τριλογία Scream".

To "Scream 3" αποτελούσε αρχικά το τρίτο και τελευταίο κεφάλαιο στη σειρά ταινιών αλλά το 2008 ανακοινώθηκε το "Scream 4", το οποίο κυκλοφόρησε το 2011 ενώ μια "πέμπτη" ταινία αναμένεται να κυκλοφορήσει το 2022.
Scream 4

Το Scream 4 είναι αμερικανική ταινία τρόμου παραγωγής 2011, σε σκηνοθεσία Γουές Κρέιβεν και σε σενάριο του Κέβιν Γουίλιαμσον, σεναριογράφο των "Scream" και "Scream 2". Αποτελεί το τέταρτο μέρος της σειράς ταινιών τρόμου στο οποίο επιστρέφουν όλοι οι ηθοποιοί των προηγούμενων ταινιών Νιβ Κάμπελ, Ντέιβιντ Αρκέτ και Κόρτνεϊ Κοξ ενώ στο καστ προστίθενται πολλοί νέοι ηθοποιοί, ανάμεσά τους οι Έμα Ρόμπερτς και Χέιντεν Πανετιέρ. Η ιστορία ακολουθεί και πάλι τη Σίντνεη Πρέσκοτ και την επιστροφή της στο Γούντσμπορο για την προώθηση του βιβλίου της. Εκεί θα συναντήσει τον Σερίφη Ντιούι Ράιλι και την Γκέιλ Γουέδερς, οι οποίοι είναι παντρεμένοι, καθώς και την ξαδέρφη της Τζιλ και τη θεία της Κέιτ. Δυστυχώς η παρουσία της Σίντνεη θα προκαλέσει την επιστροφή του Ghostface, βάζοντας την ίδια αλλά και τους φίλους της καθώς και ολόκληρη την πόλη του Γούντσμπορο σε κίνδυνο. Όπως και οι προηγούμενες ταινίες, το "Scream 4" συνδυάζει τον τρόμο και τη βία των σλάσερ ταινιών με στοιχεία μαύρης κωμωδίας και μυστηρίου για να σατιρίσει τα κλισέ των ριμέικ. Η ταινία επίσης σχολιάζει την υπερβολική χρήση των social media και την εμμονή για διαδικτυακή φήμη.

Αρχικά, η σειρά προοριζόταν να είναι μία τριλογία, αλλά 10 χρόνια μετά από το "τελευταίο Scream", οι αδερφοί Γουαϊνστάιν σκέφτηκαν ότι ήταν καιρός να πραγματοποιήσουν ακόμα μία ταινία. Σκοπό είχαν το "Scream 4" να είναι το πρώτο μέρος μιας νέας τριλογίας, με τον Κρέιβεν και τον Γουίλιαμσον να έχουν υπογράψει και για τα δύο ακόμα sequel. Ο Γουίλιαμσον στα μέσα της παραγωγής έπρεπε να αποχωρήσει λόγω άλλων επαγγελματικών υποχρεώσεων και ο Έρεν Κρούγκερ, σεναριογράφος του "Scream 3", κλήθηκε να κάνει κάποιες αλλαγές στο σενάριο. Οι Κάμπελ, Κοξ και Αρκέτ ήταν οι πρώτοι ηθοποιοί που υπέγραψαν να παίξουν στην ταινία ενώ οι Πανετιέρ και Κάλκιν ήταν οι πρώτοι από τους νέους ηθοποιούς που υπέγραψαν. Τα γυρίσματα ξεκίνησαν τον Ιούνιο του 2010 και ολοκληρώθηκαν το Σεπτέμβριο του 2010, με κάποια επαναληπτικά γυρίσματα στις αρχές του 2011. 

H παγκόσμια πρεμιέρα της ταινίας πραγματοποιήθηκε στις 11 Απριλίου 2011 και κυκλοφόρησε στους κινηματογράφους στις 15 Απριλίου 2011. Έλαβε μικτές κριτικές με αρκετούς να επαινούν τις ερμηνείες, τη σκηνοθεσία και το χιούμορ ενώ αρνητικά σχόλια προκάλεσε η έλλειψη τρόμου και η χρήση κλισέ φόρμουλας. Ωστόσο πολλοί κριτικοί θεώρησαν το "Scream 4" καλύτερο του "Scream 3". Με προϋπολογισμό 40 εκατομμύρια δολάρια, οι συνολικές εισπράξεις της ταινίας έφτασαν τα 97,2 εκατομμύρια δολάρια παγκοσμίως, καθιστώντας το "Scream 4" τη χαμηλότερη εισπρακτικά ταινία της σειράς. Αποτελεί την τελευταία ταινία που σκηνοθέτησε ο Γουές Κρέιβεν πριν το θάνατό του το 2015.

Την ταινία ακολούθησε η σειρά ανθολογίας "Scream" που προβλήθηκε στο MTV χωρίς τη συμμετοχή των Γουίλιαμσον, Κάμπελ, Αρκέτ και Κοξ ενώ ο Ρότζερ Λ. Τζάκσον επέστρεψε και δάνεισε τη φωνή του στον Ghostface στην τρίτη σεζόν. Μια πέμπτη ταινία, με τον τίτλο "Scream" αναμένεται να κυκλοφορήσει το 2022.
Κοινότητα Τρικόρφου

Η Κοινότητα Τρικόρφου ήταν Κοινότητα του Νομού Μεσσηνίας που συστάθηκε με το Σχέδιο «Καποδίστριας», από τη συνένωση παλαιότερων Κοινοτήτων της περιοχής, που αποτέλεσαν στη συνέχεια τα Κοινοτικά της Διαμερίσματα. Λειτούργησε την περίοδο 1999 - 2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο Δήμο Μεσσήνης, ως Δημοτική Ενότητα Τρικόρφου. Βρισκόταν στο κεντρικό τμήμα του Νομού. Ο πληθυσμός της, σύμφωνα με την Απογραφή του 2001, είναι 1.037 κάτοικοι και η έκτασή της 42,938 τ.χλμ. Έδρα της Κοινότητας, ήταν το Τρίκορφο. Η Κοινότητα αποτελούνταν από 5 Κοινοτικά Διαμερίσματα, τα οποία πλέον, είναι οι Κοινότητες, της Δημοτικής Ενότητας Τρικόρφου.
Ντουέην Κλάριτζ

Ο Ντουέην Κλάριτζ ("Duane Ramsdell "Dewey" Clarridge", 16 Απριλίου 1932 - 9 Απριλίου 2016) ήταν Αμερικανός κατάσκοπος, ένας από τους σημαντικότερους σύγχρονους Αμερικανούς πράκτορες των μυστικών υπηρεσιών και ειδικότερα της Κεντρικής Υπηρεσίας Πληροφοριών, CIA, με πολύχρονη δράση που επόπτευε αλλά και εκτελούσε διάφορες εφαρμογές - αποστολές σε ξένες χώρες, υπέρ ασφαλώς των συμφερόντων των ΗΠΑ. Πρόκειται για τον περιβόητο πράκτορα που το όνομά του φέρεται με τη χαρακτηριστική ιδιότητα του «αποσταθεροποιητή χωρών», αν και υπήρξαν κι άλλοι, προγενέστεροι αυτού, με την ίδια ιδιότητα, που δεν έδρασαν όμως σε τόσες πολλές χώρες.
Γουές Κρέιβεν

Ο Γουές Κρέιβεν ("Wesley Earl "Wes" Craven", 2 Αυγούστου 1939 - 30 Αυγούστου 2015) ήταν Αμερικανός σκηνοθέτης, σεναριογράφος και παραγωγός γνωστός κυρίως ως δημιουργός πολλών ταινιών τρόμου όπως "Εφιάλτης στο Δρόμο με τις Λεύκες" (A Nightmare on Elm Street, 1984), τη σειρά ταινιών "Scream" καθώς και τις ταινίες "Το Τελευταίο Σπίτι Αριστερά" (Τhe Last House on the Left, 1972), "Αίμα στους Λόφους" (The Hills Have Eyes, 1977), "Οι Άνθρωποι Κάτω Από Τις Σκάλες" (People Under the Stairs, 1991), "Ο Βρυκόλακας του Μπρούκλιν" (Vampire in Brooklyn, 1995), "Νυχτερινή Πτήση" (Red Eye, 2005) και "Κλέφτης Ψυχών" (My Soul to Take, 2010).
Δήμος Δυτικής Αχαΐας

Ο Δήμος Δυτικής Αχαΐας είναι δήμος της περιφέρειας Δυτικής Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Δύμης, Λαρίσου, Μόβρης και Ωλενίας.

Η έκταση του νέου δήμου είναι 572,22 τ.χλμ. και ο πληθυσμός του 25.916 κάτοικοι σύμφωνα με την απογραφή του 2011.

Έδρα του δήμου είναι η Κάτω Αχαΐα.
Δήμος Λεβαδέων

Ο Δήμος Λεβαδέων είναι δήμος της Περιφέρειας Στερεάς Ελλάδας, που συστάθηκε με το Πρόγραμμα Καλλικράτης από την συνένωση των προϋπαρχόντων Δήμων Λεβαδέων, Δαυλείας, Κορωνείας και Χαιρωνείας και της Κοινότητας Κυριακίου. Η έκταση του νέου δήμου είναι 698,79 τ. χλμ. και ο πληθυσμός του 31.315 κάτοικοι, σύμφωνα με την απογραφή του 2011. Έδρα του νέου δήμου ορίστηκε η Λιβαδειά.
Νικόλαος Μπρας

Ο Νικόλαος Μπρας (1949, Ηράκλειο Κρήτης) είναι Έλληνας μουσικός και βραβευμένος κατασκευαστής μουσικών οργάνων. Το έργο του βρίσκεται υπό την αιγίδα της Εκπαιδευτικής Επιστημονικής και Πολιτιστικής Οργάνωσης των Ηνωμένων Εθνών (UNESCO).
Δήμος Αρχαίας Ολυμπίας

Ο Δήμος Αρχαίας Ολυμπίας είναι δήμος της Περιφερειακής Ενότητας Ηλείας στην Περιφέρειας Δυτικής Ελλάδας. Συστάθηκε το 2011 σύμφωνα με το Πρόγραμμα «Καλλικράτης», με τη συνένωση των προϋπαρχόντων «καποδιστριακών» δήμων Αρχαίας Ολυμπίας, Λασιώνος, Λάμπειας και Φολόης. 

Η έκταση του Δήμου είναι 544.88 τ.χλμ και ο πληθυσμός του, σύμφωνα με την απογραφή του 2011, ανέρχεται στους 13.409 κατοίκους.

Έδρα του δήμου αποτελεί η Αρχαία Ολυμπία , ενώ η μεγαλύτερη πληθυσμιακά Τ.Κ. είναι το Πελόπιο.
Κοινότητα Τριπύλας

Η Κοινότητα Τριπύλας ήταν κοινότητα του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα κοινοτικά της διαμερίσματα. Λειτούργησε την περίοδο 1998 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Βρισκόταν στο κεντρικό τμήμα του νομού. Ο πληθυσμός της σύμφωνα με την απογραφή του 2001 ήταν 626 κάτοικοι και η έκτασή της 69,696 τ.χλμ. Έδρα της κοινότητας ήταν το Ραπτόπουλο. Η κοινότητα αποτελούταν από 7 κοινοτικά διαμερίσματα, στα οποία ανήκουν οι οικισμοί:.

: Κ.δ. Ραπτοπούλου [ 201 ]
::* το Ραπτόπουλο [ 196 ]
::* η Παλαιά Βρύση [ 5 ]
: Κ.δ. Καλογερεσίου -- το Καλογερέσι [ 51 ]
: Κ.δ. Λαντζουνάτου -- το Λαντζουνάτο [ 32 ]
: Κ.δ. Λυπουδεσίου [ 45 ]
::* το Λυκουδέσι [ 37 ]
::* το Κλώνι [ 8 ]
: Κ.δ. Ροδιάς [ 74 ]
::* η Ροδιά [ 60 ]
::* ο Δάρας [ 14 ]
: Κ.δ. Σελλά [ 185 ]
::* ο Σελλάς [ 173 ]
::* το Άνυδρο [ 12 ]
: Κ.δ. Τριπύλας -- η Τριπύλα [ 38 ]
Μεκόνγκ

170px|thumb|Η πορεία του Μεκόνγκ.
Ο Μεκόνγκ είναι ποταμός της Νοτιοανατολικής Ασίας. Πηγάζει από την περιοχή του οροπεδίου του Θιβέτ, και αφού διασχίσει την επαρχεία Γιουνάν της Κίνας, σχηματίζοντας και ένα μικρό μέρος των συνόρων της Κίνας με την Μιανμάρ, συνεχίζει σχηματίζοντας τα σύνορα μεταξύ Μιανμάρ και Λάος καθώς και το μεγαλύτερο μέρος των συνόρων μεταξύ Λάος και Ταϊλάνδης. Στη συνέχεια, από τα εδάφη του Λάος περνά στην Καμπότζη και έπειτα στο Βιετνάμ, όπου χύνεται στην Θάλασσα της Νότιας Κίνας. 

Οι πηγές δίνουν διαφορετικούς αριθμούς για το συνολικό μήκος του ποταμού, που κυμαίνεται από 4.350 έως 4.909 χιλιόμετρα. Η λεκάνη απορροής του υπολογίζεται σε 810.000 τετρ. χιλιόμετρα

Για την συντονισμένη χρήση των υδάτινων πόρων του Μεκόνγκ και την διαχείριση των όποιων σχετικών προβλημάτων προκύπτουν, το 1995 δημιουργήθηκε μια διακρατική επιτροπή μεταξύ των κρατών του Λαός, της Ταϊλάνδης, της Καμπότζης και του Βιετνάμ με το όνομα Επιτροπή του Ποταμού Μεκόνγκ (MRC). Από το 1996 συμμετέχουν ως «εταίροι σε διάλογο» και οι Κίνα με την Μιανμάρ.
Δήμος Μαντουδίου–Λίμνης–Αγίας Άννας

Ο Δήμος Μαντουδίου–Λίμνης–Αγίας Άννας είναι δήμος της Περιφερειακής Ενότητας Εύβοιας της Περιφέρειας Στερεάς Ελλάδας, που συστάθηκε με το Πρόγραμμα Καλλικράτης από τη συνένωση των προϋπαρχόντων δήμων Ελυμνίων, Κηρέως και Νηλέως. Η έκταση του δήμου είναι 585,39 τετραγωνικά χιλιόμετρα και ο πληθυσμός του 12.045 κάτοικοι, σύμφωνα με την απογραφή του 2011. Έδρα του δήμου είναι η Λίμνη. Ο Δήμος συνορεύει προς βορρά με τον Δήμο Ιστιαίας–Αιδηψού και προς νότο με τον Δήμο Διρφύων–Μεσσαπίων.
Παχυτώδης

O Παχυτώδης ("Pachytodes sp") είναι κολεόπτερο από την οικογένεια Cerambycidae και την υποοικογένεια Lepturinae. Στην Ευρώπη συναντάμε μόνο δύο είδη του γένους "Pachytodes", τον "Pachytodes erraticus", και τον "Pachytodes cerambyciformis". Στην Ελλάδα συναντούμε και τα δύο είδη, τα οποία μοιάζουν πολύ μεταξύ τους. Πολλές φορές αναφέρονται ως "Judolia erratica" και "Judolia cerambyciformis", αντίστοιχα.
Pretty Woman

H Pretty Woman είναι αμερικανική αισθηματική κομεντί, παραγωγής 1990 σε σκηνοθεσία Γκάρυ Μάρσαλ. Πρωταγωνιστούν οι Τζούλια Ρόμπερτς και Ρίτσαρντ Γκιρ. Η ταινία αφηγείται την ιστορία της Βίβιαν Γουόρντ, μιας πόρνης πολυτελείας στο Χόλιγουντ, που προσλαμβάνεται από τον Έντουαρντ Λούις, έναν πλούσιο επιχειρηματία, ως συνοδός του σε διάφορες επαγγελματικές και κοινωνικές εκδηλώσεις και της σχέσης που αναπτύσσεται μεταξύ τους.

Αρχικά η ταινία προοριζόταν να είναι ένα σκοτεινό δράμα με θέμα την πορνεία στο Λος Άντζελες, αλλά αργότερα μετατράπηκε σε ρομαντική κωμωδία με μεγαλύτερο προϋπολογισμό. Το "Pretty Woman" ήταν μια τεράσtια εισπρακτική επιτυχία και μία από τις μεγαλύτερες της δεκαετίας του 1990. Μέχρι και σήμερα καταλαμβάνει την 4η θέση στον κατάλογο με τις μεγαλύτερες εισπράξεις στο είδος της ρομαντικής κομεντί, με συνολικό box office 463,4 εκατομμύρια δολάρια παγκοσμίως.

Η Ρόμπερτς βραβεύτηκε με Χρυσή Σφαίρα και έλαβε υποψηφιότητα για Όσκαρ Α' Γυναικείου Ρόλου για την ερμηνεία της.
Ο Γάμος Του Καλύτερού Μου Φίλου

Ο Γάμος Του Καλύτερού Μου Φίλου (αγγλικά: "My Best Friend's Wedding") είναι αμερικανική αισθηματική κωμωδία παραγωγής 1997 σε σκηνοθεσία Πι Τζέι Χόγκαν. Πρωταγωνιστούν οι Τζούλια Ρόμπερτς, Ντέρμοτ Μαλρόνεϊ, Κάμερον Ντίαζ και Ρούπερτ Έβερετ. Όταν ο κολλητός της Τζούλιαν, Μάικλ, της λέει ότι παντρεύεται, η ίδια συνειδητοποιεί ότι τον αγαπάει και αποφασίζει να πάει να τον βρει και να σταματήσει το γάμο.

Η ταινία κυκλοφόρησε στους κινηματογράφους στις 20 Ιουνίου 1997. Απέσπασε κυρίως καλές κριτικές ενώ έγινε και μεγάλη εισπρακτική επιτυχία αποφέροντας 299,2 εκατομμύρια δολάρια παγκοσμίως. Έλαβε μία υποψηφιότητα για Όσκαρ Μουσικής και τρεις για Χρυσή Σφαίρα.
Μια Βραδιά στο Νότινγκ Χιλ

Μια Βραδιά στο Νότινγκ Χιλ (αγγλικά: "Notting Hill") είναι βρετανική αισθηματική κομεντί, παραγωγής 1999 σε σκηνοθεσία Ρότζερ Μίσελ. Το σενάριο έγραψε ο Ρίτσαρντ Κέρτις, σεναριογράφος της ταινίας "Τέσσερις Γάμοι και Μια Κηδεία" (Four Weddings and a Funeral, 1994). Πρωταγωνιστούν οι Τζούλια Ρόμπερτς και Χιου Γκραντ. Ο άσημος ιδιοκτήτης ταξιδιωτικού βιβλιοπωλείου, Γουίλ, βρίσκει τον έρωτα της ζωής του στο πρόσωπο της διάσημης Αμερικανίδας ηθοποιού Άννα Σκοτ. Όταν αυτή ανταποκρίνεται, ο Γουίλ γρήγορα θα συνειδητοποιήσει πόσο δύσκολο είναι να έχεις σχέση με μια σταρ του κινηματογράφου.

Το "Μια Βραδιά στο Νότινγκ Χιλ" κυκλοφόρησε στους κινηματογράφους των Ηνωμένων Πολιτειών στις 28 Μαΐου 1999 και στο Ηνωμένο Βασίλειο στις 21 Μαΐου 1999. Απέσπασε εξαιρετικά σχόλια από τους κριτικούς, έγινε μεγάλη εισπρακτική επιτυχία αποφέροντας 363,8 εκατομμύρια δολάρια παγκοσμίως και έλαβε τρεις υποψηφιότητες για Χρυσή Σφαίρα.
Γκάμπορ Μπάμπος

Ο Γκάμπορ Μπάμπος είναι Ούγγρος ποδοσφαιριστής, γεννημένος στην Σόπρον στις 24 Οκτωβρίου του 1974. Αγωνίζεται με τα χρώματα της Ολλανδικής N.E.C., αποτελώντας το βασικό της τερματοφύλακα, ενώ είναι και αρχηγός της ομάδας. Παράλληλα αγωνίστηκε για 12 χρόνια στην εθνική ομάδα ποδοσφαίρου της Ουγγαρίας.
Το Χαμόγελο της Μόνα Λίζα

Το Χαμόγελο της Μόνα Λίζα (αγγλικά: "Mona Lisa Smile") είναι αμερικανική δραματική κομεντί παραγωγής 2003, σε σκηνοθεσία Μάικ Νιούελ. Πρωταγωνιστούν οι Τζούλια Ρόμπερτς, Κίρστεν Ντανστ, Τζούλια Στάιλς, Μάγκι Τζίλενχαλ, Τζίνιφερ Γκούντγουιν και Μάρσα Γκέι Χάρντεν.

Ο τίτλος της ταινίας προέρχεται από τον διάσημο πίνακα του Λεονάρντο ντα Βίντσι "Μόνα Λίζα".
Εξ επαφής

Το Εξ επαφής (Αγγλικά: "Closer") είναι αμερικανική αισθηματική, δραματική ταινία παραγωγής 2004, σε σκηνοθεσία Μάικ Νίκολς. Το σενάριο έγραψε ο Πάτρικ Μάρμπερ βασισμένο στο ομώνυμο θεατρικό του έργο. Πρωταγωνιστούν οι Τζούλια Ρόμπερτς, Τζουντ Λο, Νάταλι Πόρτμαν και Κλάιβ Όουεν.

Η ταινία απέσπασε πολλά βραβεία μεταξύ των οποίων 2 Χρυσές Σφαίρες και 2 υποψηφιότητες για Όσκαρ.
Περιφερειάρχης

Περιφερειάρχης ονομάζεται ο αιρετός επικεφαλής μιας περιφέρειας της Ελλάδας. 

Παλαιότερα οριζόταν από την εκάστοτε Κυβέρνηση, ενώ σύμφωνα με τον νόμο 3852/2010 «"Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης"», εκλέγεται άμεσα από το λαό, κατά τη διάρκεια των Δημοτικών και περιφερειακών εκλογών. Ο περιφερειάρχης μαζί με τους αντιπεριφερειάρχες και το περιφερειακό συμβούλιο αποτελεί το αιρετό όργανο του δευτέρου βαθμού τοπικής Αυτοδιοίκησης.

Ο περιφερειάρχης συνεπικουρείται από τους αντιπεριφερειάρχες που είναι επιλεγμένοι από τον περιφερειάρχη, περιφερειακοί σύμβουλοι.

Διακρίνονται σε χωρικούς και θεματικούς, με τους θεματικούς να αναλαμβάνουν την ευθύνη των βασικών τομέων αρμοδιότητας της περιφέρειας και τους χωρικούς να είναι αρμόδιοι για συγκεκριμένες γεωγραφικές περιοχές της Περιφερειακής Αυτοδιοίκησης, που ταυτίζονται με τις τέως Νομαρχιακές Αυτοδιοικήσεις και τα Νομαρχιακά Διαμερίσματα.
AEL FC Arena

Το AEL FC Arena είναι ένα γήπεδο ποδοσφαίρου που βρίσκεται στην περιοχή Νεάπολη της Λάρισας .Μέχρι το 2020 αποτελούσε την έδρα της Α.Ε. Λάρισας (ΑΕΛ) η οποία επέστρεψε στην παλιότερη έδρα της, το Στάδιο Αλκαζάρ. 

Το νέο αυτό σύγχρονο αθλητικό κέντρο της Θεσσαλίας αναπτύχθηκε σε ένα σύνολο 144.000 τετραγωνικών μέτρων και έχει κατασκευαστεί εντός των διεθνών προδιαγραφών της ΟΥΕΦΑ, κατηγορίας τριών αστέρων. Η κατασκευή του γηπέδου διήρκεσε περίπου δεκατέσσερις μήνες, ξεκίνησε τον Σεπτέμβριο του 2009 και ολοκληρώθηκε τον Νοέμβριο του 2010.

Το γήπεδο περιλαμβάνει 38 σουίτες (με χώρο για 12 άτομα στο κάθε ένα), χώρο στάθμευσης (πάρκινγκ) για 1.104 οχήματα, και υπάρχει προοπτική για δημιουργία επαγγελματικών χώρων όπως σινεμά, ανοιχτό θέατρο χωρητικότητας 1.500 καθισμάτων, ξενοδοχείο και ξενώνας χωρητικότητας 100 κλινών, πλατεία για τη διοργάνωση εκδηλώσεων και 12 γήπεδα τένις.

Η χωρητικότητα του γηπέδου ανέρχεται σε 16.118 θέσεις. Το AEL FC Arena έχει όμως δυνατότητα άμεσης επέκτασης χωρητικότητας σε 22.500 θέσεις και αν χρειαστεί έχει δυνατότητα επέκτασης ακόμα και στις 33.000 θέσεις.
Καμουλόδουνον

thumb|right|250px|Αρχαιολογικός χώρος των τειχών της πόλης
Καμουλόδουνον (λατινικά: Camulodunum, Καμουλόντουνουμ) ονομαζόταν κατά την αρχαιότητα ο οικισμός που βρισκόταν στη θέση της σημερινής πόλης του Κόλτσεστερ στο Έσσεξ της Αγγλίας. Το Καμουλόντουνουμ θεωρείται η αρχαιότερη πόλη της Βρετανίας σύμφωνα με τις ρωμαϊκές πηγές, προϋπάρχοντας ως κελτικός οικισμός πριν τη ρωμαϊκή κατάκτηση του νησιού, οπότε και έγινε η πρώτη ρωμαϊκή πόλη, και τελικά αποικία στρατιωτών που είχαν ολοκληρώσει τη θητεία τους, γνωστή με το όνομα Colonia Claudia Victricensis. Αρχαιολογικά ευρήματα αφήνουν να εννοηθεί πως ο οικισμός υπήρχε ήδη 3.000 χρόνια πριν. Το κέλτικο όνομά του ήταν Καμουλόντουνον, που σημαίνει "«το Φρούριο του Κάμουλου»" (ο Κάμουλος ήταν θεός των βρετανικών λαών, αντίστοιχος του θεού Άρη).

Η πόλη καταστράφηκε κατά το 60 με 61 μ.Χ., κατά τη διάρκεια της εξέγερσης των Ικένων και των Τρινοβαντών, υπό την ηγεσία της βασίλισσας των πρώτων, Βοαδίκειας.
Κρεγκ Γκρίνγουντ

Ο Κρεγκ Γκρίνγουντ είναι Αμερικανός πρώην καλαθοσφαιριστής και ο πρώτος αθλητής που αγωνίστηκε επίσημα ως ξένος από ελληνική ομάδα σε ευρωπαϊκό αγώνα καλαθοσφαίρισης.
Διονυσία - Θεοδώρα Αυγερινοπούλου

Η Διονυσία - Θεοδώρα Αυγερινοπούλου (10 Σεπτεμβρίου 1975) είναι Ελληνίδα πολιτικός.

Γεννήθηκε στην Πάτρα, μεγάλωσε στη Ζαχάρω, Ν. Ηλείας, και σπούδασε νομικά στο Πανεπιστήμιο Αθηνών. Πραγματοποίησε μεταπτυχιακές σπουδές στο Georgetown Law Center και διδακτορικές σπουδές στη Columbia University School of Law. Στις βουλευτικές εκλογές του Οκτωβρίου 2009 εξελέγη βουλευτής Επικρατείας με το ψηφοδέλτιο της Νέας Δημοκρατίας. Διετέλεσε Αναπληρώτρια Γραμματέας Εθελοντισμού της Νέας Δημοκρατίας και Αναπληρώτρια Τομεάρχης Περιβαλλοντικής Πολιτικής. Εξελέγη Βουλευτής Ν. Ηλείας τόσο στις Εκλογές Μάη 2012 και στις Εκλογές Ιουνίου 2012. Διετέλεσε Πρόεδρος της Μόνιμης Ειδικής Επιτροπής Περιβάλλοντος και της Υποεπιτροπής Υδατικών Πόρων της Βουλής, Πρόεδρος της Επιτροπής Άμυνας και Εξωτερικών Υποθέσεων της Βουλής και Πρόεδρος της Επιτροπής για τα Ηνωμένα Έθνη της Διακοινοβουλευτικής Ένωσης (IPU.) To 2015 ήταν υποψήφια για τη θέση του Εκτελεστικού Διευθυντή του Περιβαλλοντικού Προγράμματος των Ηνωμένων Εθνών. 

Είναι δικηγόρος και Πρόεδρος του Ευρωπαϊκού Ινστιτούτου Δικαίου, Επιστήμης και Τεχνολογίας (EILST), καθώς επίσης και Πρόεδρος του Κύκλου Βουλευτών της Μεσογείου για την Αειφόρο Ανάπτυξη (COMPSUD), καθώς και μέλος της Διοικούσας Επιτροπής του Παγκοσμίου Οργανισμού Συνεργασίας για το Νερό (GPWO.)

Το 2011 συγκαταλέχθηκε ανάμεσα στους «Νέους Παγκόσμιους Ηγέτες» του Παγκόσμιου Οικονομικού Φόρουμ (World Economic Forum). Την ίδια χρονιά αναγνωρίστηκε ανάμεσα στους 40 νέους ηγέτες της Ευρώπης κάτω από την ηλικία των 40 (40Under40), ενώ έλαβε και το Βραβείο "Green Star" του ΟΗΕ για τη συμβολή της στην αντιμετώπιση φυσικών και ανθρωπογενών καταστροφών. To 2010 έλαβε το Βραβείο του Παγκόσμιου Πολίτη για τις Διεθνείς Πρωτοβουλίες σε Ανθρωπιστικά Ζητήματα, ενώ το ίδιο έτος έλαβε «Ειδική Αναγνώριση από το [Αμερικανικό] Κογκρέσο» για την εκπροσώπηση των Ελλήνων Φοιτητών στην Αμερική και για την προστασία του περιβάλλοντος. Το 2009 τιμήθηκε με το Διεθνές Βραβείο «Άρτεμις» από το Ευρω-Αμερικανικό Συμβούλιο Γυναικών.
Αόρατος εραστής

O Αόρατος εραστής (αγγλικά: "Ghost") είναι αμερικανική αισθηματική, δραματική ταινία φαντασίας παραγωγής 1990, σε σκηνοθεσία Τζέρι Ζάκερ και σε σενάριο Μπρους Τζόελ Ρούμπιν. Πρωταγωνιστούν οι Πάτρικ Σουέιζι, Ντέμι Μουρ και Γούπι Γκόλντμπεργκ. H ταινία αφηγείται την ιστορία του Σαμ και της Μόλι, ενός ερωτευμένου ζευγαριού, που επιστρέφοντας στο καινούριο τους σπίτι μετά από μια βόλτα δέχονται επίθεση από έναν κλέφτη και ο Σαμ δολοφονείται. Ο Σαμ παγιδεύεται στη γη ως φάντασμα και συνειδητοποιεί ότι ο θάνατός του δεν ήταν ατύχημα. Πρέπει να προειδοποιήσει τη Μόλι για τον κίνδυνο τον οποίο διατρέχει. Μόνο που ως φάντασμα δεν μπορεί να τον δει ή να τον ακούσει κανείς ζωντανός και έτσι προσπαθεί να επικοινωνήσει με τη Μόλι μέσω της Όταν Μέι Μπράουν, ενός μέντιουμ.

Η ταινία κυκλοφόρησε στους κινηματογράφους στις 13 Ιουλίου 1990 και έγινε τεράστια καλλιτεχνική και εισπρακτική επιτυχία αποφέροντας παγκοσμίως 505,7 εκατομμύρια δολάρια. Έλαβε πέντε υποψηφιότητες για Όσκαρ, ανάμεσα τους και για Καλύτερη Ταινία, κερδίζοντας δύο στις κατηγορίες Πρωτότυπου Σεναρίου και Β΄ Γυναικείου Ρόλου για την ερμηνεία της Γκόλντμπεργκ. Η Γκόλντμπεργκ βραβεύτηκε επίσης με Χρυσή Σφαίρα και BAFTA.
Πανεπιστήμιο Ράντμπουντ του Ναϊμέχεν

Το Πανεπιστήμιο Ράντμπουντ του Ναϊμέχεν (ολλανδικά: Radboud Universiteit Nijmegen), ιδρύθηκε ως Καθολικό Πανεπιστήμιο του Ναϊμέχεν το 1923. Το Πανεπιστήμιο ξεκίνησε με 27 καθηγητές και 189 φοιτητές και ιδρύθηκε διότι η Ρωμαιοκαθολική κοινότητα της Ολλανδίας, επιθυμούσε την ύπαρξη δικού της πανεπιστημίου. Έπειτα από ανταγωνισμό μεταξύ των πόλεων Ντεν Μπος, Τίλμπουρχ, Χάγης και Μάαστριχτ, τελικώς επιλέχθηκε να χωροθετηθεί στο Ναϊμέχεν. Το 2004 αποφασίστηκε η μετονομασία του σε Πανεπιστήμιο Ράντμπουντ του Ναϊμέχεν από τον Άγιο Ράντμπουντ, επίσκοπο της Ουτρέχτης. Το πανεπιστήμιο έχει 7 σχολές και 18.085 εγγεγραμμένους φοιτητές.
ΝΑΚ Μπρέντα

Η ΝΑΚ Μπρέντα (oλλανδικά: "NAC Breda") είναι ποδοσφαιρικός σύλλογος από την Μπρέντα της Ολλανδίας. Τα χρώματα της ομάδας είναι το κίτρινο, το λευκό και το μαύρο. Η ΝΑΚ Ιδρύθηκε το 1912 και προήλθε από την συγχώνευση της Νόαντ (Nooit opgeven Altijd Doorzetten, NOAD) και της Αντφέντο (Aangenaam Door Vermaak En Nuttig Door Ontspanning, ADVENDO). Η έδρα της ομάδας είναι το στάδιο Ρατ Φέρλεχ με χωρητικότητα 19.000 θέσεις. Η ομάδα, αγωνίζεται στην Ερεντιβίζιε και την σεζόν 2009-2010 κατέλαβε την 10η θέση.
Δήμος Ζαχάρως

Ο Δήμος Ζαχάρως είναι δήμος της Περιφερειακής Ενότητας Ηλείας της Περιφέρειας Δυτικής Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Ζαχάρως και Φιγαλείας. Η έκταση του νέου Δήμου είναι 275.65 τ.χλμ και ο πληθυσμός του 8.953 κάτοικοι σύμφωνα με την απογραφή της ΕΣΥΕ του 2011. Έδρα του δήμου ορίστηκε η Ζαχάρω.
Δήμος Πύργου

Ο Δήμος Πύργου είναι δήμος της Π.Ε. Ηλείας της Περιφέρειας Δυτικής Ελλάδας και βρίσκεται στην Πελοπόννησο. Συστάθηκε με το Πρόγραμμα Καλλικράτης την 1η Ιανουαρίου 2011 και προέκυψε από την συνένωση των προϋπαρχόντων Δήμων Πύργου, Ωλένης, Βώλακος και Ιαρδάνου του σχεδίου Καποδίστριας, οι οποίοι σήμερα αποτελούν τις Δημοτικές Ενότητες του νέου Δήμου. Η έκτασή του είναι 455,12 τ. χλμ. και ο πληθυσμός του 47.995 μόνιμοι κάτοικοι, σύμφωνα με την απογραφή του 2011. Έδρα του Δήμου ορίστηκε η πόλη του Πύργου.
Δήμος Ανδρίτσαινας - Κρεστένων

Ο Δήμος Ανδρίτσαινας - Κρεστένων είναι δήμος της Περιφερειακής Ενότητας Ηλείας της Περιφέρειας Δυτικής Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Αλιφείρας, Σκιλλούντος και Ανδριτσαίνης. Η έκταση του Δήμου είναι 419,19 τ.χλμ. και ο πληθυσμός του 14.109 κάτοικοι σύμφωνα με την απογραφή του 2011. Έδρα του δήμου είναι τα Κρέστενα και ιστορική έδρα η Ανδρίτσαινα.
Πλωτίνος Ροδοκανάκης

Ο Πλωτίνος Ροδοκανάκης (ισπανικά: "Plotino C. Rhodakanaty", γεν. Αθήνα 1828 - θαν. μετά το 1885 σε άγνωστη τοποθεσία) ήταν Έλληνας (ή κατά άλλους Μεξικανός) ουτοπικός σοσιαλιστής και αναρχικός, γιατρός, ομοιοπαθητικός, φιλόσοφος, αγροτιστής, εκπαιδευτικός, εκδότης και από τους ιδρυτές της εκκλησίας των Μορμόνων στο Μεξικό. Είναι γνωστός ως ο πατέρας του αναρχισμού στο Μεξικό.
Δημήτριος Καρακάσης

Ο Δημήτριος Καρακάσης (ή Καρακάσσης) του Νικολάου (Σιάτιστα, 1734 - Βουκουρέστι 1804) ήταν Έλληνας λόγιος, ιατροφιλόσοφος, συγγραφέας και ποιητής, από τη Σιάτιστα.
Δήμος Ερυμάνθου

Ο Δήμος Ερυμάνθου είναι δήμος της Περιφέρειας Δυτικής Ελλάδας, που συστάθηκε με το Πρόγραμμα «Καλλικράτης» και προήλθε από την συνένωση των προϋπαρχόντων δήμων Τριταίας, Φαρρών και των κοινοτήτων Καλεντζίου και Λεοντίου.

Εκτείνεται στο βόρειο τμήμα της Πελοποννήσου αποτελώντας έναν από τους δήμους της Αχαΐας. Χαρακτηρίζεται ως μεσόγειος, καθώς δεν βρέχεται σε κανένα σημείο του από θάλασσα. Η έκταση του δήμου είναι 582,93 τ.χλμ. και ο πληθυσμός, σύμφωνα με την εθνική απογραφή του 2011, ανέρχεται σε 8.877 μόνιμους κατοίκους.

Έδρα του δήμου είναι η Χαλανδρίτσα.
Αναστάσιος Μιχαήλ

Ο Αναστάσιος Μιχαήλ γνωστός και ως Αναστάσιος ο Μακεδών ήταν Έλληνας λόγιος από τη Μακεδονία. Γεννήθηκε στη Νάουσα περίπου το 1675. Έμαθε τα πρώτα γράμματα στην πατρίδα του και στα Ιωάννινα, ενώ στις αρχές του 18ου αιώνα αποδήμησε στη Γερμανία για να τελειοποιήσει την μόρφωσή του. Περιήλθε διάφορα μέρη της Ευρώπης. Αναγορεύτηκε μέλος της Ακαδημίας Επιστημών του Βραδεμβούργου (Βερολίνου) το 1709. Ήταν ο πρώτος Έλληνας που έγινε μέλος της.
Είναι γνωστός από τον λόγο του «Περί Ελληνισμού» ο οποίος σώθηκε ελλιπής σε ένα μόνο αντίτυπο. Πρόκειται για λόγο που απευθυνόταν προς την Ακαδημία του Βερολίνου (Βραδεμβούργου) με σκοπό να δείξει στους τότε ανθελληνικούς κύκλους της Γερμανίας ότι υπήρχε συνέχεια της ελληνικής γλώσσας από την αρχαιότητα μέχρι τις μέρες του.
Νεράντζιος Ματραπεζόπουλος

Ο Νεράντζιος Ματραπεζόπουλος ήταν Μακεδόνας λόγιος. Γεννήθηκε στην Σιάτιστα. Υπήρξε για πολλά χρόνια προεστός. Μετάφρασε το Κοράνιο από τα τούρκικα στα ελληνικά.
Μιχαήλ Δούκας

Ο Μιχαήλ Δούκας ήταν Μακεδόνας λόγιος. Γεννήθηκε στην Σιάτιστα και εκπαιδεύτηκε στην ελληνική γλώσσα από τον συμπολίτη του Μιχαήλ Παπαγεωργίου. Ο πατέρας του τον ανάγκασε να εγκαταλείψει τα γράμματα για να βγάλει λεφτά με το εμπόριο στη Βιέννη. Εκεί άρχισε να κάνει κήρυγμα, μέχρι που οι Αυστριακοί τον έστειλαν πίσω στην πατρίδα του. Εκεί ο πατέρας του για να τον συνεφέρει τον έκλεισε σε μοναστήρι στα Μετέωρα και μετά στο Άγιο Όρος. Απεβίωσε οικτρώς.
Κωνσταντίνος Τζεχάνης

Ο Κωνσταντίνος Τζεχάνης ήταν Μακεδόνας λόγιος. Γεννήθηκε στη Μοσχόπολη και διδάχτηκε γράμματα και ποίηση υπό τον Θεόδωρο Καβαλιώτη. Αποδήμησε στην Ουγγαρία για χάρη του εμπορίου, αλλά γρήγορα εγκατέλειψε το εμπόριο για να συνεχίσει την μόρφωσή του στο Γυμνάσιο Μόδορ, αργότερα στο Γκαίτιγγεν, Παρίσι και Λονδίνο, τελικά στην Ολλανδία. Έγραψε μαθηματικά βιβλία και πολλά ποιήματα.
Μανασσής Ηλιάδης

Ο Μανασσής Ηλιάδης (1730 - 1805) ήταν Έλληνας λόγιος από τη Μακεδονία.
Doris

Ο Doris, του οποίου το πραγματικό όνομα ήταν Μιχαήλ Παπαγεωργίου, ήταν Έλληνας ζωγράφος, ο οποίος γεννήθηκε στην Αθήνα το 1896 και πέθανε στην Αθήνα το 1987. Η καταγωγή του ήταν από τη Δωρίδα της Φωκίδας, από όπου πήρε το ψευδώνυμο Δωρίς – Doris και με το οποίο υπέγραφε τα έργα του.
Άγιος Στυλιανός

Ο Άγιος Στυλιανός είναι Μικρασιάτης άγιος που έζησε μεταξύ 4ου και 6ου αιώνα. Γεννήθηκε στην Αδριανούπολη Παφλαγονίας της Μικράς Ασίας.
Μένιππος

O Μένιππος (3ος αιώνας π.Χ.) ήταν κυνικός φιλόσοφος και σατιρικός συγγραφέας που γεννήθηκε στα Γάδαρα, αρχαία Ελληνική πόλη της Συρίας ("Μένιππος εκ Γαδάρων"). Τα έργα του, τα οποία δεν σώζονται σήμερα, επηρέασαν σημαντικά τα έργα του Βάρρωνα και του Λουκιανού. Η Μενίππεια σάτιρα πήρε το όνομα της από αυτόν.
Επιχείρηση Μπέρνχαρντ

Η Επιχείρηση Μπέρνχαρντ (γερμ. Unternehmen "Bernhard", αγγλ. Operation Bernhard) ήταν το κωδικό όνομα ενός σχεδίου των Ναζί, που αναπτύχθηκε κατά τη διάρκεια του Β' Παγκοσμίου Πολέμου από το Κεντρικό Γραφείο Ασφαλείας του Ράιχ (RSHA) και την SS με στόχο την αποσταθεροποίηση της βρετανικής οικονομίας. Οι Ναζί σχεδίαζαν την αποσταθεροποίηση αυτή με το να "πλημμυρίσουν" την παγκόσμια αγορά με πλαστά χαρτονομίσματα των 5, 10, 20 και 50 λιρών. Πρόκειται για τη μεγαλύτερη επιχείρηση παραχάραξης που έχει καταγραφεί στην παγκόσμια ιστορία.
Περικλής Ζαχαρίτσας

Ο Περικλής Ζαχαρίτσας ήταν Έλληνας πολιτικός, που διετέλεσε δήμαρχος Αθηναίων. Αρχικά ήταν τρίτος πάρεδρος, ανέλαβε όμως τα δημαρχικά καθήκοντα όταν πέθανε ο δήμαρχος Εμμανουήλ Κουτσικάρης. Διετέλεσε δήμαρχος το 1865 - 1866 επί διαστήματος επτά μηνών, χωρίς να εκτελέσει ουδεμία αξία λόγου δημοτική εργασία. Γενικά η δημοτική περίοδος από το 1863 ως το 1866 χαρακτηρίζεται από την πλήρη εξάρθρωση της διοικητικής μηχανής, την μακρά έλλειψη Δημοτικού Συμβουλίου, ενώ ούτε προϋπολογισμός, ούτε και απολογισμός διαχειρίσεως γινόταν. Οι λογαριασμοί ως επι το πλήστον δεν πληρώνονταν και τα χρέη του Δημοσίου σχεδόν διπλασιάστηκαν. Οι δημοτικοί υπάλληλοι εκτελούσαν εισπράξεις και πληρωμές χωρίς την γνώση του Δήμαρχου, ενώ και ο Δήμαρχος διέταζε πληρωμές χωρίς να ενημερώνει τον Νομάρχη. 

Στην επταμηνία του Ζαχαρίτσα ο φωτισμός της Αθήνας ήταν ανεπαρκής, οι βλάβες των δρόμων δεν επιδιορθώνονταν, σημειώθηκε έλλειψη νερού και η καθαριότητα παραμελήθηκε.
Σιν Φέιν

Το Σιν Φέιν (ιρλανδικά: "Sinn Féin", σημαίνει "εμείς") είναι πολιτικό κόμμα στη Δημοκρατία της Ιρλανδίας και στη Βόρεια Ιρλανδία. Ιδεολογικά θεωρείται ένα σοσιαλδημοκρατικό και υπερκαθολικό κόμμα με σκόπο την εθνική αυτοδιάθεση. Ιδρύθηκε στις 28 Νοεμβρίου 1905 από τον Άρθουρ Γκρίφιθ, αλλά πήρε τη σημερινή του μορφή το 1970, ύστερα από μια εσωτερική διάσπαση που χώρισε το κόμμα στα δύο, με το άλλο μισό (γνωστό αρχικά ως "Επίσημο Σιν Φέιν") να αποτελεί σήμερα το αριστερό Κόμμα των Εργατών της Ιρλανδίας (Páirtí na nOibrithe).

Ιστορικά έχει συνδεθεί με τους Ιρλανδούς Εθελοντές και τον Ιρλανδικό Δημοκρατικό Στρατό (IRA), αποτελώντας την πολιτική του πτέρυγα. Το 1919 η απογοήτευση που προκλήθηκε από την καθυστέρηση της Ιρλανδικής αυτονομίας οδήγησε μέλη του Σιν Φέιν, το οποίο είχε κερδίσει την πλειοψηφία των ιρλανδικών εδρών στο Ουέστμινστερ στις βρετανικές εκλογές του 1918, να δημιουργήσουν μια ιρλανδική συνέλευση στην οποία κηρύχθηκε η ιρλανδική ανεξαρτησία. Παράλληλα, στήριξε τον Ιρλανδικό Δημοκρατικό Στρατό στον πόλεμο της Ανεξαρτησίας, ο οποίος έληξε τελικά το 1921 με την υπογραφή της αγγλο-ιρλανδικής συνθήκης και τη δημιουργία του ελεύθερου κράτους της Ιρλανδίας. Μετά την διάσπαση του IRA το 1969, λίγο μετά την έναρξη της περιόδου που αποκαλείται «The Troubles», συνδέθηκε με το κομμάτι του Προσωρινού Ιρλανδικού Δημοκρατικού Στρατού (Provisional Irish Republican Army), που έχει ως στόχο την αποκοπή της Βόρειας Ιρλανδίας από το Ηνωμένο Βασίλειο και την δημιουργία της Ενωμένης Ιρλανδίας. Αντίθετα, το Κόμμα των Εργατών συνδέθηκε με το κομμάτι του Επίσημου Ιρλανδικού Δημοκρατικού Στρατού (Official Irish Republican Army, γνωστοί και ως "the Stickies"), με παρόμοια αιτήματα. 
Το 1962, οι υποστηρικτές του μαρξισμού-λενινισμού έλαβαν τον έλεγχο της ηγεσίας του Sinn Féin από τους παραδοσιακούς δημοκράτες και άρχισαν να ακολουθούν την πολιτική σε μια νέα κατεύθυνση.
Νικόλαος Ζαχαρίτσας

Ο Νικόλαος Ζαχαρίτσας (1801 - 1866) ήταν Έλληνας πολιτικός, που διετέλεσε δήμαρχος Αθηναίων. Διορίστηκε με διάταγμα του βασιλέα στις 12 Νοεμβρίου 1850 και διετέλεσε δήμαρχος για εννέα μήνες ως το 1851. Λόγω του τεταμένου μικροκομματικού πολιτικού κλίματος και των συνεχών μικρολογιών, το έργο του υπήρξε φτωχό σε πράξεις. Τα αναγκαία δημοτικά έργα που προτάθηκαν με τον προϋπολογισμό έμειναν άπρακτα, ο προϋπολογισμός αποδείχτηκε λανθασμένος και απραγματοποίητος. Ο δήμαρχος πολλές φορές εκτελούσε έργα χωρίς την γνωμοδότηση του Συμβουλίου. Ο Ζαχαρίτσας παύτηκε με Βασιλικό Διάταγμα, κατόπιν συκοφαντίας για δήθεν έκδοση ψευδών πιστοποιητικών δημοτών.
Δημήτρης Σταρόβας

Ο Δημήτρης Σταρόβας (γεννημένος ως Δημήτριος Λαγαρίας) (Θεσσαλονίκη, 10 Απριλίου 1963) είναι Έλληνας ηθοποιός, καλλιτέχνης, κιθαρίστας και παρουσιαστής.
Τζούλια Ρόμπερτς

Η Τζούλια Ρόμπερτς (, 28 Οκτωβρίου 1967) είναι Αμερικανίδα ηθοποιός. Έγινε αστέρι του Χόλυγουντ όταν πρωταγωνίστησε το 1990 στη ρομαντική κομεντί "Pretty Woman", μια ταινία με συνολικές εισπράξεις 464 εκατομμύρια δολάρια. Αφού βραβεύτηκε με Χρυσές Σφαίρες και έλαβε υποψηφιότητες για Όσκαρ, κέρδισε το Όσκαρ Α' Γυναικείου Ρόλου για την ταινία "Έριν Μπρόκοβιτς" (Erin Brockovich) το 2000. 

Έχει πρωταγωνιστήσει σε αρκετές εισπρακτικές και καλλιτεχνικές επιτυχίες όπως "Mystic Pizza" (1988), "Ανθισμένες Μανόλιες" (Steel Magnolias, 1989), "The Pelican Brief" (1993), "Ο Γάμος Του Καλύτερού Μου Φίλου" (My Best Friend's Wedding, 1997), "Μια Βραδιά στο Νότινγκ Χιλ" (Notting Hill, 1999), "Η Νύφη Το Σκασε" (Runaway Bride, 1999), "Η Συμμορία των Έντεκα" (Ocean's Eleven, 2001) & "Η Συμμορία των Δώδεκα" (Ocean's Twelve, 2004), "Το Χαμόγελο της Μόνα Λίζα" (Mona Lisa Smile, 2003), "Εξ Επαφής" (Closer, 2004), "Valentine's Day" (2010) και "Αύγουστος" (August: Osage County, 2013). Οι ταινίες της έχουν συνολικά αποφέρει 2,6 δισεκατομμύρια δολάρια στο αμερικανικό box office και 5,2 δισεκατομμύρια δολάρια παγκοσμίως, προάγοντας την Ρόμπερτς ως μία από τις πιο επιτυχημένες ηθοποιούς όσο αναφορά το box office.

Η Ρόμπερτς είναι μια από τις πιο ακριβοπληρωμένες γυναίκες ηθοποιούς με το κασέ των 25 εκατομμυρίων δολαρίων ανά ταινία.
Σεργκί

Το Σεργκί (αραβικά: جزيرة شرقي) είναι νησί της Τυνησίας στη Μεσόγειο θάλασσα. Βρίσκεται στο αρχιπέλαγος των νήσων Κερκένα κι είναι το μεγαλύτερο από τα δύο κατοικημένα νησιά του αρχιπελάγους, το άλλο είναι το Γαρμπί.
Δημήτριος Σηλυβριώτης

Ο Δημήτριος Σηλυβριώτης (1839 - 1919) διετέλεσε δήμαρχος Αθηναίων το 1894-95.
Αρχικά ήταν Α' Δημαρχικός Πάρεδρος και ανέλαβε καθήκοντα Δημάρχου μετά τον θάνατο του Μιχαήλ Μελά. Η θητεία του που διήρκεσε δεκατρείς μήνες εκτέλεσε με επιτυχία τις απαραίτητες τρέχουσες ενέργειες, ιδίως στα ζητήματα ύδρευσης και αποχέτευσης, και των αναγκαίων αγορών για τα έργα αυτά. Κατά το μονοετές αυτό διάστημα εκδόθηκαν επίσης πολλά ψηφίσματα διαρρυθμίσεως του σχεδίου της πόλεως κατόπιν αποφάσεων του Υπουργείου των Εσωτερικών.
Τσρες

Η Τσρες (κροατικά: Cres / Τσρες, ιταλικά: Cherso) είναι η Χέρσος των αρχαίων Ελλήνων. Είναι νησί της Αδριατικής στην Κροατία, έχει έκταση 405,7 τ.χλμ. και 3.184 κατοίκους σύμφωνα με την απογραφή του 2001. Πρωτεύουσα του νησιού είναι η κωμόπολη Τσρες με 2.959 κατοίκους. Θεωρούνταν μέχρι πρόσφατα το μεγαλύτερο κροατικό νησί, αφού έπειτα από νεότερες μετρήσεις βρέθηκε ότι έχει περίπου το ίδιο μέγεθος με το άλλο μεγάλο κροατικό νησί το Κρκ. Παρ’ όλα αυτά θεωρείται ακόμη και σήμερα το μεγαλύτερο νησί της Αδριατικής και το δέκατο ένατο μεγαλύτερο της Μεσογείου.
Αγανίκη Αινιάνος Μαζαράκη

Η Αγανίκη Αινιάνος Μαζαράκη (1838-1892) ήταν Ελληνίδα βουκολική ποιήτρια του 19ου αιώνα. 
Γεννήθηκε το 1838. Η καταγωγή της ήταν από ηρωική και λόγια οικογένεια της Yπάτης Φθιώτιδας. Πατέρας της ήταν ο Γεώργιος Αινιάν, πρωτεργάτης της Φιλικής Εταιρείας, ήρωας της επανάστασης και πολιτικός. Έμεινε ορφανή σε μικρή ηλικία και μεγάλωσε στο πλευρό του θείου της Δημητρίου, ο οποίος ως πρωτεργάτης της επανάστασης κατά του Όθωνα αναγκάστηκε να καταφύγει στα βουνά. Η μικρή Αγανίκη συμμεριζόμενη την τύχη του θείου της τον ακολούθησε, μεγαλώνοντας σε χωρικό περιβάλλον. Όταν τα πράγματα ησύχασαν εγκαταστάθηκε στην Αθήνα και φοίτησε στο Αρσάκειο, δείχνοντας μεγάλο ζήλο για τα γράμματα. Αποφοίτησε σε ηλικία 17 χρονών και στράφηκε στην σπουδή των αρχαίων Ελλήνων συγγραφέων και των Γάλλων ποιητών και πεζογράφων. Παντρεύτηκε το 1860 τον Ιωάννη Μαζαράκη από την Κύθνο. Έγραψε πολλά ποιήματα, τα οποία εν ζωή δεν δημοσίευσε ποτέ, αλλά και τα κράτησε μυστικά.
Ιωάννης Τσίτσιος

Ο Ιωάννης Τσίτσιος ή καπετάν Βλάχος ήταν Μακεδονομάχος, οπλαρχηγός από την Έδεσσα.
Ιάκωβος Αργυρόπουλος

Ο Ιάκωβος Αργυρόπουλος ήταν Έλληνας λόγιος του 18ου αιώνα, που υπήρξε και Μεγάλος Διερμηνέας της Υψηλής Πύλης. Γεννήθηκε στο Φανάρι και η καταγωγή του ήταν από αρχαία οικογένεια. Είχε εξαιρετική μόρφωση και ήταν πολύγλωσσος. Συνέταξε βιβλίο της Ιστορίας της Περσίας το οποίο διαβάστηκε πολύ στην Τουρκία. Όταν άρχισε η επανάσταση, ο Αργυρόπουλος κατέφυγε με την οικογένειά του στην Ελλάδα.

Από το γάμο του με την Μαριώρα (Μαρία) Σούτσου, κόρη του Μιχαήλ Α΄ Σούτσου, ηγεμόνα της Μολδαβίας και της Βλαχίας, απέκτησε διάφορα παιδιά:

Ο γιος του Περικλής Αργυρόπουλος ήταν ήταν νομικός, καθηγητής στο Πανεπιστήμιο Αθηνών και πολιτικός, βουλευτής και υπουργός.

Η κόρη του Χαρίκλεια Αργυροπούλου παντρεύτηκε τον Αλέξανδρο Μαυροκορδάτο, τον πρώτο πρωθυπουργό της Ελλάδας.

Η κόρη του Σεβαστία Αργυροπούλου (Κωνσταντινούπολη 1806 - Αθήνα 1883), σύζυγος του Κωνσταντίνου Μάνου, υπήρξε η πρώτη διευθύντρια του Αρσακείου Παρθεναγωγείου (1842-1858).

Στην Εφετηρίδα του 1837 ένας Ιάκωβος Αργυρόπουλος αναφέρεται ως Πρόεδρος του Ταμείου της Εκκλησίας. Πρέπει να διασταυρωθεί αν πρόκειται για το ίδιο πρόσωπο.
Κώστας Χατζής

Ο Κώστας Χατζής (13 Αυγούστου 1936) είναι Έλληνας τραγουδοποιός, με Ρομική καταγωγή. Είναι πολύ δημοφιλής λαϊκός κιθαρωδός και τραγουδοποιός. Είναι διάσημος κυρίως στην Ελλάδα και την Κύπρο, αλλά και στον απόδημο ελληνισμό.
Αναστραγγάλια η αμφίβολη

H Αναστραγγάλια η αμφίβολη ("Anastrangalia dubia") είναι κολεόπτερο από την οικογένεια Cerambycidae και την υποοικογένεια Lepturinae. Είναι ένα από τα πολλά είδη μικρών Cerambycidae, τα οποία αρχικά συνοψιζόταν στο γένος "Leptura". Στο σημερινό γένος Αναστραγγάλια στην Ευρώπη κατατάσσονται τέσσερα είδη. Την Αναστραγγάλια η αμφίβολη συναντάμε σχεδόν σε όλες τις χώρες της Ευρώπης και σε λίγες χώρες της Βόρειας Αφρικής και της Ασίας. Δυστυχώς τα διάφορα άτομα του είδους Αναστραγκάλια ντούμπια μπορεί να διαφέρουν αρκετά μεταξύ τους.
Ουλφίλας

Ο Ουλφίλας ή Ούλφιλας (γερμ. "Wulfila", "μικρός λύκος", λατ. "Ulfilas") (περ. 311 - 383) ήταν πιθανώς ο πρώτος χριστιανός επίσκοπος των Βησιγότθων.
Η Ζωή Είναι Ωραία

Η Ζωή Είναι Ωραία (ιταλικά: "La Vita è Bella", αγγλικά: "Life is Beautiful") είναι ιταλική δραματική κωμωδία παραγωγής 1997 σε σκηνοθεσία Ρομπέρτο Μπενίνι και σε σενάριο του ίδιου μαζί με τον Βιντσέζο Τσέραμι. Η ταινία αφηγείται την ιστορία ενός Ιταλού Εβραίου, τον Γκουίντο, που πρέπει να επιστρατεύσει όλη του τη φαντασία για να βοηθήσει την οικογένειά του που κρατείται στο ναζιστικό στρατόπεδο συγκέντρωσης Μπέργκεν-Μπέλζεν.

Ο τίτλος προέρχεται από τη φράση του Λέοντα Τρότσκι. Εξόριστος στο Μεξικό, γνωρίζοντας ότι θα δολοφονηθεί από ανθρώπους του Στάλιν, είδε τη σύζυγό του στον κήπο και έγραψε ότι "η ζωή είναι ωραία".

Ο αριθμός που έχει ο Benigni στο στρατόπεδο συγκέντρωσης είναι ο ίδιος με αυτόν της στολής του Charlie Chaplin στον Μεγάλο Δικτάτορα.

Η ταινία κυκλοφόρησε στους κινηματογράφους στις 20 Δεκεμβρίου 1997 στην Ιταλία και στις 23 Οκτωβρίου 1998 στις Ηνωμένες Πολιτείες. Απέσπασε εξαιρετικά σχόλια από τους κριτικούς και έγινε μεγάλη εισπρακτική επιτυχία αποφέροντας 229,1 εκατομμύρια δολάρια παγκοσμίως. Έλαβε επτά υποψηφιότητες για Όσκαρ, μεταξύ των οποίων Καλύτερης Ταινίας και Σκηνοθεσίας, και κέρδισε τρία στις κατηγορίες Καλύτερης Ξενόγλωσσης Ταινίας, Α' Ανδρικού Ρόλου για την ερμηνεία του Μπενίνι και Καλύτερης Μουσικής.
Νικόλαος Καλλιφρονάς

Ο Νικόλαος Καλλιφρονάς (1851 - 13 Μαρτίου 1896) ήταν Έλληνας πολιτικός.

Γεννήθηκε στην Αθήνα και ήταν γιος του Δημητρίου Καλλιφρονά. Καταγόταν από την αθηναϊκή Οικογένεια Καλλιφρονά και αδέλφια του ήταν οι Λάμπρος Καλλιφρονάς και Ιωάννης Καλλιφρονάς.

Εξελέγη βουλευτής Αττικής στις εκλογές του 1895 και στη σύνοδο που ακολούθησε εξελέγη αντιπρόεδρος της Βουλής. Διετέλεσε αντιπρόεδρος της Βουλής το 1895.

Απεβίωσε στην Αθήνα το 1896 όντας εν ενεργεία βουλευτής και ενταφιάστηκε στο μνήμα της οικογένειας Καλλιφρονά στο Α΄ Νεκροταφείο Αθηνών. Στη βουλή αντικαταστάθηκε από τον αδελφό του Ιωάννη Καλλιφρονά.
ITT Corporation

Με την εξελληνισμένη εμπορική ονομασία Διεθνής Τηλεφωνία Τηλεγραφία, γνωστότερη ως ITT Corporation, (Άι-Τι-Τι Κορπορέσιον), φέρεται σήμερα ο μεγαλύτερος κατασκευαστικός όμιλος εταιρειών τηλεπικοινωνιών (στο μεγαλύτερο μέρος δραστηριοτήτων) στον κόσμο. Πρόκειται για δημόσια εταιρία των ΗΠΑ που εδρεύει στη Νέα Υόρκη, με πλήθος θυγατρικών εταιρειών στις οποίες φέρονται να απασχολούνται συνολικά περίπου 40.000 άτομα. 
Τα έσοδα του ομίλου αυτού για το 2008 υπολογίστηκαν σε 11,7 δισεκατομμύρια δολάρια, γεγονός που το κατατάσσει, σύμφωνα με την έρευνα Φόρμπις, τον καλύτερο αμερικανικό όμιλο από πλευράς ορθής διαχείρισης και ύψους κερδών.

Ο κατασκευαστικός όμιλος ITT έχει αναπτύξει ένα ευρύτατο πεδίο ετερογενών δραστηριοτήτων που περιλαμβάνει από απλές μέχρι δορυφορικές επικοινωνίες, συστήματα ελέγχου οπλικών συστημάτων, συστήματα ασφάλειας ελέγχου και επιτήρησης προηγμένης τεχνολογίας, οπτικές ίνες ελέγχου, καθώς επίσης πλήθος οργάνων, εξαρτημάτων και συσκευών που αφορούν μεταφορές, πολεμικές και αεροδιαστημικές βιομηχανίες μέχρι και μέσα διαχείρισης και μεταφοράς υδάτων. Είναι ο κυριότερος προμηθευτής της αμερικανικής πολεμικής αεροπορίας αλλά και πολλών άλλων φορέων στον κόσμο ευρύτερα.

Η ΙΤΤ ιδρύθηκε το 1920 από τον Αμερικανό επιχειρηματία Σωσθένη Μπεν ως “IT and T”. Στη δεκαετία του 1960 επί προεδρίας του Χάρολντ Τζενήν η ΙΤΤ παρουσίασε μια απίστευτη αλματώδη ανάπτυξη με εξαγορές και συγχωνεύσεις πολλών εταιρειών μεταβαλλόμενη έτσι πολύ γρήγορα σε μία κατασκευαστική αυτοκρατορία ετερογενών δραστηριοτήτων. Το 1996 η εταιρία μετονομάστηκε σε "Διεθνείς Τηλεφωνικές Τηλεγραφικές Βιομηχανίες" (ITT Industries) που διατήρησε για δέκα χρόνια όταν το 2006 επανήλθε με το αρχικό όνομα.
Μαθήματα Πιάνου

Το Μαθήματα Πιάνου (αγγλικά: The Piano) είναι αυστραλιανή δραματική ταινία παραγωγής 1993 σε σκηνοθεσία και σενάριο της Τζέιν Κάμπιον. Πρωταγωνιστούν οι Χόλι Χάντερ, Άννα Πάκουιν, Χάρβεϊ Καϊτέλ και Σαμ Νιλ. Τη μουσική της ταινίας έγραψε ο Μάικλ Νάιμαν. Η Άντα, μια μουγκή γυναίκα, ταξιδεύει μαζί με την κόρη της και το αγαπημένο της πιάνο μέχρι τη Νέα Ζηλανδία για να παντρευτεί έναν πλούσιο γαιοκτήμονα. Σύντομα θα καταλάβει ότι η σχέση της με το νέο της σύζυγο και η ζωή στη Νέα Ζηλανδία δεν είναι όπως τη φαντάστηκε. Τα πράγματα θα χειροτερέψουν γι' αυτήν όταν ο σύζυγός της πουλάει το πιάνο της σε έναν γείτονα, τον Τζορτζ. Ο Τζορτζ, προτίθεται να της δώσει πίσω το πιάνο κάνοντάς του μαθήματα, κάθως και άλλα ανταλλάγματα. Ενώ στην αρχή η Άντα απεχθάνεται τον Τζορτζ, γρήγορα η σχέση τους θα γίνει ερωτική, κάτι που θα περιπλέξει τα πράγματα.

Η ταινία κυκλοφόρησε στους κινηματογράφους της Νέας Ζηλανδίας στις 5 Αυγούστου 1993 και στις Ηνωμένες Πολιτείες στις 12 Νοεμβρίου 1993. Αποδείχθηκε τεράστια καλλιτεχνική επιτυχία, αποσπώντας πολλές υποψηφιότητες και βραβεία. Κέρδισε το Χρυσό Φοίνικα και το βραβείο Καλύτερης Ηθοποιού στο Φεστιβάλ Καννών, έλαβε 8 υποψηφιότητες για Όσκαρ, μεταξύ των οποίων Καλύτερης Ταινίας και Σκηνοθεσίας κερδίζοντας τα βραβεία Πρωτότυπου Σεναρίου, Α' Γυναικείου Ρόλου για την ερμηνεία της Χάντερ και Β' Γυναικείου Ρόλου για την Πάκουιν. Η Χάντερ βραβεύτηκε επίσης με BAFTA και Χρυσή Σφαίρα Α' Γυναικείου Ρόλου.
Δωμάτιο Πανικού

Δωμάτιο Πανικού (αγγλικά:"Panic Room") είναι αμερικανικό θρίλερ παραγωγής 2002 σε σκηνοθεσία Ντέιβιντ Φίντσερ και σε σενάριο του Ντέιβιντ Κόεπ. Πρωταγωνιστούν οι Τζόντι Φόστερ, Κρίστεν Στιούαρτ, Φόρεστ Γουίτακερ, Τζάρεντ Λέτο και Ντουάιτ Γιόακαμ.

Η ταινία αφηγείται την ιστορία μιας μητέρας, η οποία μαζί με την κόρη της, κρύβονται στο λεγόμενο δωμάτιο πανικού, όταν στο σπίτι τους μπαίνουν διαρρήκτες.
Κωττουνιανό Ελληνομουσείο

Το Κωττουνιανό Ελληνομουσείο ήταν ελληνικό εκπαιδευτικό ίδρυμα στην Ιταλία του 17ου αιώνα. Ιδρύθηκε με πρωτοβουλία και κληροδότημα του Μακεδόνα λόγιου Ιωάννη Κωττούνιου, προς όφελος των Ελλήνων παίδων. Το ινστιτούτο αυτό διέθετε υποτροφία σε οκτώ Έλληνες σπουδαστές του Πανεπιστημίου της Πάδουας. Λειτούργησε μέχρι της κατάλυσης της Ενετικής Δημοκρατίας από τον Ναπολέοντα. Στο Κωττουνιανό Ελληνομουσείο δίδαξαν οι εξής:
* 1657 Ιλαρίων Κιγάλας ιερεύς
* 1669 Αρσένιος Καλούδης από την Κρήτη ιερομόναχος
* 1672 Νικόλαος Βαβούλης από την Κρήτη
* 1694 Γεώργιος Καλαφάτης Κυδώνιος
* 1703 Δημήτριος Βαβούλης ιερέας
* 1705 Νικόλαος Παπαδόπουλος Κομνηνός λατίνος που έγραψε την ιστορία του Γυμνασίου της Πάδουας
* 1716 Αντώνιος Στρατηγός από την Κρήτη
* 1758 Συμεών Στρατηγός από την Κρήτη
* 1760 Σπυρίδων Λούζης Κεφαλλονίτης
* 1771 Ιωάννης Λίτινος από την Ζάκυνθο

Το 1797 το Ελληνομουσείο έπαψε να λειτουργεί. Το 1904 έγινε μια προσπάθεια επαναλειτουργίας με ανανέωση του Κωττουνιανού κληροδοτήματος, αλλά οι φοιτητικές παροχές ήταν ανεπαρκείς προς σπουδή στην Πάδουα.